Oikeusministeriölle 

OM 2/41/2009

selvitys surmansa saaneen läheisten korvaussuojasta 
	Oikeusministeriö on pyytänyt Finanssialan Keskusliiton lausuntoa selvityksestä Surmansa saaneen läheisten korvaussuoja. Finanssialan Keskusliitto (FK) esittää lausuntonaan seuraavan.

	Selvityksessä on tutkittu vahingonkorvauslain 5 luvun 4 a §:n ja rikosvahinkolain 8 §:n 3 momentin soveltamiskäytäntöä. Selvityksestä ilmenee, että vahingonkorvauslain 5 luvun 4 a §:n soveltaminen on ajan myötä yhdenmukaistunut erityisesti korkeimman oikeuden ennakkoratkaisujen myötä. FK yhtyy selvitystyön perusteella esitettyyn käsitykseen, että vahingonkorvauslain 5 luvun 4 a §:n muuttamiselle ei ole tällä hetkellä tarvetta.

	FK haluaa kuitenkin tuoda esille vahingonkorvauslain 5 luvun 4 a §:n vaikutukset surmansa saaneen omaisten ajamien rikosprosessien määrän nousuun. Vakuutusyhtiöt ovat liikennevahinkojen yhteydessä havainneet, että lakimuutoksen jälkeen liikenneonnettomuudessa kuolleen omaiset ovat nostaneet liikennerikoksen törkeästä tekomuodosta omia rikossyytteitä, joihin virallinen syyttäjä ei ole yhtynyt. Vakuutusyhtiöiden käsityksen mukaan tällainen syyte on liikennerikoksissa harvoin menestynyt. Seurauksena on ollut prosessien ja oikeudenkäyntikulujen lisääntyminen. Kun vahingonkorvauslain 5 luvun 
	4 a §:n vaikutuksia myöhemmin selvitetään tai tutkitaan, FK toivoo, että myös nämä vaikutukset otetaan selvitettäviksi. 

	
	FINANSSIALAN KESKUSLIITTO 

	Lea Mäntyniemi